Antanas Viskantas (1959)

Antanas Viskantas (g. 1959 m. birželio 14 d. Spurganų k., Mažeikių raj.) – tautodailininkas, medžio drožėjas, Mažeikių krašto kultūros premijos laureatas.

 Biografija 

Vidurinį išsilavinimą įgijo Tirkšlių mokykloje. 1976 m. įsidarbino liaudies kūrybos gaminių įmonėje „Minija“, kurioje gamino serijinius darbus. Vėliau dirbo įvairiose organizacijose dailininku – atliko darbus su medžiu. Nuo 1980 m. – Lietuvos tautodailininkų sąjungos narys. 

Šeimoje ir tėvas, ir senelis buvo medžio meistrai. A. Viskantas ėmė drožinėti nuo vaikystės. Medžio drožiniuose vyrauja religinė tematika – koplytstulpiai, stogastulpiai, kryžiai, koplytėlės, šventųjų skulptūros. Vien kryždirbystės galėtų būti per 50 didesnių darbų. Taip pat medžio drožėjas yra restauravęs nemažai senųjų meistrų darbų, sukūręs įvairių suvenyrų ir kitos paskirties gaminių. Darbai pasklidę daugiausia po Mažeikių rajoną, Žemaitiją. Meistras dalyvauja įvairiose parodose, pleneruose, švenčių metu demonstruoja drožybos amatą. Žymesni darbai:Menas, gimęs Žemaitijos žemėje. Antanas Viskantas

 Mangusto parko pažintinis takas prie Virvytės upės: 15 didelių pasakų personažų (Mažeikių raj.)
 Altoriaus kryžius Geidžių Šv. Onos koplyčioje 
 Koplytėlė su Šv. Jurgiu mažeikiškių stovėjimo vietoje Baltijos kelyje Puškonių kaime (Pasvalio raj.)
 Stogastulpis prie Tirkšlių J. Vitkaus-Kazimieraičio pagrindinės mokyklos
 Kryžius Užvenčio bažnyčiai
 Šv. Florijono skulptūra Viekšniuose
 Koplytstulpis Viekšnių Šv. Jono Krikštytojo bažnyčios šventoriuje (2013)
 Rūpintojėlis stalinizmo aukoms atminti Tirkšlių kapinėse (2016)
 Koplytstulpis prie rašytojos Šatrijos Raganos muziejaus Židikuose (2018)
 Sąjūdžio 30-mečio „Laisvės varpas“, pastatytas Mažeikių senamiestyje (2018)
 Koplytstulpis su keturiais šventaisiais Šerkšnėnuose (2021)„Santarvė“ Šerkšnėnų kaimo žmones globos keturi šventieji

 Apdovanojimai 

 2015 m. Užgavėnių kaukių paroda Plateliuose – III vieta 
 2015, 2016 m. Liaudies dailės paroda-konkursas „Aukso vainikas“ – II vieta kryždirbystės srityje
 2019 m. Tautodailininkų apdovanojimo „Aukso vainiko“ laureatas, geriausias šalies liaudies meistras–kryždirbys„Santarvė“ Aukso vainikas medžio drožėjui – paskatinimas tobulėti
 2021 m. Mažeikių krašto kultūros premijaMažeikių krašto kultūros premija. Antanas Viskantas 

 Šaltiniai 

 Nuorodos 


 Antanas Viskantas (facebook.com)

Kategorija:Lietuvos tautodailininkai
Kategorija:Lietuvos medžio drožėjai